יש מלא סוגים של פיטנגו. הזן שלנו גדול ומתוק במיוחד, מניב מס’ פעמים בשנה. מומלץ.
הפיטנגו הוא עץ עמיד, עשיר בפירות, בעל עלווה ירוקה צפופה (מה שהופך אותו לצמח קלאסי להסתרה). את הפיטנגו ניתן לעצב כשיח (מסודר ומעוצב או פראי) או כעץ קטן עד 3 מ’ אם כי תמיד כדאי לעצבו כך שנוכל לקטוף את כל הפירות בקלות. את שיח הפיטנגו כבר כמעט כולנו מכירים, הפיטנגו עלה ארצה בשנות העשרים אבל פרץ לגינות הפרטיות בשנות השמונים בעיקר כגדר חיה.
ישנם סוגים רבים של פיטנגו בארץ, ניתן להבחין בשונות בין שיחי הפיטנגו ע”י גודל, צבע הפרי ובעיקר ע”י טעמו. רוב שיחי הפיטנגו בארץ עשויים מזרעים, כך שכל צמח יוצא שונה מצמח האם (העץ שממנו לקחנו את הזרע). כדי לקבל עץ פיטנגו עם פרי זהה לפרי שאותו אכלנו צריך להרבות אותו בצורה שישמור על זהות לצמח המקורי.
בד”כ עצי הפיטנגו בארץ הם בעלי פרי קטן עד בינוני והפירות חמוצים ובשביל לאכול פרי טעים אנחנו צריכים לחכות עד שהפרי יגיע לצבע כמעט שחור.
במשתלה שלנו אנחנו מגדלים שתילי פיטנגו בעל פרי ענק, מתוק ועסיסי שמיוצר מעצי האם המיוחדים שלנו.